全民造星V

《全民造星V》係香港MakerVille製作嘅真人騷選秀節目，亦係「全民造星」系列嘅第五季節目。呢一屆回復頭兩屆全男班選秀嘅模式，並同時喺馬來西亞吉隆坡同加拿大溫哥華招募參賽者。節目喺2022年7月招募參賽者，原定9月左右開始拍攝，但由於7月底MIRROR演唱會發生事故影響，押後到2023年1月農曆新年前開拍。另外以往四屆嘅監製黃慧君喺今屆退下監製一職，由許敬麟接棒，但黃慧君仍用「總顧問」身份參與。

節目喺2023年5月15號到6月30號逢禮拜一到五21:30-22:30喺ViuTV播，最後一集喺7月1號禮拜六21:30-23:00播。另外加拿大新時代電視同馬來西亞astro亦會安排同步播放。而《全民造星V 總決賽》喺7月16號禮拜日20:00-23:00播。

比賽最後由香胤宅、黃家灝同陳鎮亨分別攞到冠、亞、季軍。

參賽者
今季比賽參賽者有94位，全部男性，其中23位係海外報名嘅參賽者：13位喺溫哥華報名，10位喺吉隆坡報名。參賽者本嚟有99位，但29號、43號、51號、60號同85號參賽者喺第一輪比賽前退咗賽。

參賽者名單：

評判名單
第一回合：陳浩然、伍詠薇、陳詠燊
第二回合：李文曦、何秉舜、黃天翱、楊詩敏、王君馨
第三回合：黎俊浩、陳詠謙、泳兒、甄子康、狄以達
第四回合：鄭敏、馮穎琪、陳柏宇、唐劍康、湯駿業
第五回合：陳詠謙、陳浩然、泳兒、王君馨、馮穎琪
總決賽：謝安琪、鄭保瑞、伍詠薇、陳浩然、黃慧君

總決賽

表演嘉賓
今屆總決賽參賽者嘅頭一個表演，都會搵一位參與過《全民造星系列》嘅藝人拍檔演出：

其他表演嘉賓：姜濤(I)

總決賽成績
評判分係按評判團按參賽者表現排序，第一有10分，第二有9分，如此類推；觀眾分係按觀眾投票率高低排序，第一有10分，第二有9分，如此類推。如果有同分，名次會由觀眾投票率比較高嘅排先。由於十強參賽者魏念恩喺總決賽開始前突然退賽，所以由其餘9位參賽者競逐頭9個名次。

評判分頭兩名依次序係黃家灝、田曜誠，並有三個季軍：香胤宅、王希晉、盧信宥；觀眾分三甲依次序係香胤宅、陳鎮亨、黃家灝。香胤宅同黃家灝總分一樣，最後因香胤宅觀眾分攞第一而攞到冠軍，黃家灝攞到亞軍。而陳鎮亨、王希晉、田曜誠總分並列第三，最後因陳鎮亨觀眾分攞第二而攞到季軍。而盧信宥雖然評判分係其中一位季軍，但因為觀眾分排第七，最後拉勻得第六名。

每集一覽

常規播放

記事
今屆有3個入圍過「全民造星」系列嘅參賽者入圍今屆第一輪比賽：彭嘉桓、尹澤生、劉瑞威。
根據第1集播出嘅面試片段，《造星II》季軍李祉均亦有參與面試，但未獲入圍資格。
今屆亦有一啲入圍參賽者本身有幕前演出經驗，包括：詹仕偉係臺灣男子組合C.T.O成員；雷濠權係澳門Youtube頻道歡樂馬介休成員；盧信宥係2009年出道嘅馬來西亞歌手；林堡熙曾演出ViuTV劇集閒角同參加過另一真人騷《阿女又戀嚟》。
2021年ViuTV電視劇《大叔的愛》曾經構想出《全民造星V》嘅劇情，劇入面嘅女角色賴嘉雯用蒙古姑娘造型參加《全民造星V》嘅面試，並喺黃慧君同梁業面前表演。不過現實中嘅《全民造星V》因為恢復全男班選秀而冇招募女參賽者。
之前四屆嘅常規集數都係一路拍一路播，但今屆係拍晒所有常規集數先至安排首播，亦即係節目首播日之前其實已經誕生咗十強參賽者。
今屆第一回合嘅評判係歷屆第一回合最鬆手，要播到第7集嘅第35個參賽者先至成為第一個被直接淘汰嘅參賽者，最後94個參賽者入面只係得12個係被直接淘汰。
今屆首度引入組名，其中陳蕾、陳健安帶領嘅紅組組名叫「蕾安多芬」，韋羅莎、馮允謙帶領嘅藍組組名叫「Fung莎星辰」，棄用之前歷屆叫「A組」、「B組」，而兩組旗下個小組亦唔用數字而改用字母去稱呼。
第一回合復活區有37位參賽者，導師救返16個，但最後冇一個成功入到十強，成績最好係入到廿強嘅符紀男。
今屆有3個參賽者喺入圍後退賽：施嘉鑫喺完成第一回合並確定晉級後以私人理由宣佈退賽；劉銳強喺第二回合表演前因病退賽；魏念恩晉級十強後因受醜聞影響，喺總決賽舉行前半粒鐘以私人理由宣佈退賽。

ViuTV：全民造星V
ViuTV Facebook專頁：造型照率先公開！《全民造星V》94強入圍參賽者正式登場！

電視節目變遷

2023年ViuTV節目
全民造星系列